﻿ARHIEPISCOPIA ORTODOXĂ ROMÂNĂ DIN CELE DOUA AMERICI BISERICA SFÂNTUL NICOLAE The Romanian Orthodox Archdiocese in the Americas - St Nicholas Romanian Church 45-03 48 Av Woodside NY, 11377; www stnicholaschurch net PACEA, ANTIDOT AL DEZBINARII In seara din Duminica Invierii, Mantuitorul trece prin usile incuiate ale incaperii in care se aflau ucenicii si le graieste: "Pace voua!" (Ioan 20, 19-31) Le arata semnele rastignirii din trupul Sau si le graieste din nou "Pace voua", sufland asupra lor Duh Sfant De ce spune Hristos "Pace voua" a doua oara? Pentru ca mai intai le-a daruit pacea launtrica, pacea cu ei insisi si apoi pacea din afara, pacea cu lumea Nu poti fi in relatie de pace cu semenii, daca esti in razboi cu tine insuti Iar atunci cand ajungi sa fii impacat cu tine, doresti sa fii in pace cu toti Nu avem niciun castig, daca suntem in relatie de pace cu unii, iar cu altii in cearta Pacea pe care o ofera Mantuitorul nu este pacea din lume Oamenii isi ofera din bun simt pacea unii altora, dar de multe ori ea nu sporeste Motivul? Dau ceva din ce nu au nici ei insisi, spune Sfantul Nicolae Velimirovici Iata de ce Hristos spune "Pace va las voua, pacea Mea dau voua, nu precum da lumea va dau Eu" (Ioan 14, 27) Pentru ca Hristos da numai ceea ce are cu adevarat Pacea dintre noi nu poate fi durabila daca nu se intregeste prin pacea care vine de la Dumnezeu Din acest motiv ne rugam in cadrul Sfintei Liturghii pentru pacea noastra si pentru pacea a toata lumea Ii cerem lui Dumnezeu sa reverse asupra noastra harul Sau, pentru ca numai impreuna cu El putem ajunge cu adevarat la pace Multi isi doresc sa aiba parte de pace, dar putini reusesc acest lucru Esecul sta in faptul ca omul este sfasiat de patimi Sa lepadam patimile si amintirile pacatoase si vom ajunge la pace Incetarea pacatului aduce intalnirea cu Hristos, iar intalnirea cu El, pacea Omul lipsit de pacea adusa de Hristos este preocupat in mod deosebit de analiza pacatelor aproapelui, ignorand pacatele personale Iar acest lucru ii aduce o mare neliniste si multa dusmanie cu semenii Dimpotriva, cel care a dobandit pacea de la Dumnezeu, se raporteaza la cei din jur cu iubire si rugaciune pentru mantuirea lor, evitand astfel orice dezbinare (Adrian Cocosila) PROGRAMUL LITURGIC ÎN SĂPTĂMÂNA 4 - 10 MAI 2015 Miercuri 6 mai: Acatistul Sfintei Învieri a Domnului 6 30 PM Vineri 8 mai: Acatistul Sfântului Mina 6 30 PM Sâmbătă 9 mai: Utrenie, Sfânta Liturghie și Parastas 8 30 AM Vecernie 6 30 PM Duminică 10 mai: DUMINICA SAMARINENCEI Utrenie și Sfânta Liturghie 8 30 AM Preot Paroh Marius Daniel Dumitrescu 718 784 4453 – fix ; 917 592 2571 – mobil EVANGHELIA DIN DUMINICA A PATRA DUPA PASTI n vremea aceea era o s ărb ătoare a iudeilor şi Iisus S-a suit la Ierusalim Iar în Ierusalim, lângă Poarta Oilor, era o scăldătoare, care se numea pe evreieşte Vitezda, având cinci pridvoare În acestea zăcea mulţime de bolnavi, orbi, şchiopi, uscaţi, aşteptând mişcarea apei Căci un înger al Domnului se cobora din când în când în scăldătoare şi tulbura apa şi cine intra întâi, după tulburarea apei, se făcea sănătos, de orice boală era cuprins Şi era acolo un om care era bolnav de treizeci şi opt de ani Iisus, văzându-l pe acesta zăcând şi, ştiind că este aşa încă de multă vreme, i-a zis: Voieşti să te faci sănătos? Bolnavul I-a răspuns: Doamne, nu am om ca să mă arunce în scăldătoare când se tulbură apa; că, până când vin eu, altul se coboară înaintea mea Iisus i-a zis: Scoală-te, ia-ţi patul tău şi umblă Şi, îndată, omul s-a făcut sănătos şi şi-a luat patul şi umbla Dar în ziua aceea era sâmbătă Deci ziceau iudeii către cel vindecat: Este zi de sâmbătă şi nu- ţi este îngăduit să-ţi iei patul El le-a răspuns: Cel ce m-a făcut sănătos, Acela mi- a zis: Ia-ţi patul şi umblă Ei l-au întrebat: Cine este omul care ţi-a zis: Ia- ţi patul tău şi umblă? Iar cel vindecat nu ştia cine este, căci Iisus se dăduse la o parte din mulţimea care era în acel loc După aceasta, Iisus l-a aflat în templu şi i-a zis: Iată că te-ai făcut sănătos De acum să nu mai păcătuieşti, ca să nu ţi se întâmple ceva mai rău Atunci omul a plecat şi a spus iudeilor că Iisus este Cel ce l-a făcut sănătos (Ioan 5, 1 – 15) SFATURILE UNUI PREOT CATRE ENORIASII SAI In timpul rugăciunii sunt cuprins de frică Ce înseamnă aceasta? Frica din timpul rugăciunii este o ispită de la diavol care vrea să îndepărteze pe oricine de la lucrarea ei Când te aşezi la rugăciune, înarmează-te cu semnul crucii şi continuă să te rogi Cu timpul şi cu mila lui Dumnezeu, te vei izbăvi de această ispită, dacă te vei stăpâni de la mânie şi de la osândirea aproapelui Ce este mai rău: a avea datorii sau a avea păcate? Datoriile sunt mai rele decât păcatele Pentru păcate ne căim şi Dumnezeu ne iartă, iar pentru datorii vom fi chinuiţi nu numai în viaţa aceasta, ci şi în cea viitoare Cum să răbdăm ispita cu înţelepciune? Dacă omul va răbda ispita cu răbdare şi supunere, ea va trece fără să-l păgubească Dacă omul se va necăji, va cârti, va învinui pe fiecare, atunci îşi va îngreuna ispita şi se va chinui, fără să dobândească vreun folos Ispitele pot fi foarte folositoare celui care le rabdă fără cârtire Ce înseamnă „monah în cele din afară" şi „monah lăuntric"? Cel ce s-a lepădat de lume, cum ar fi, de pildă, de femeia sa, de casa sa şi de altele, l-a făcut monah pe omul din afară, dar nu pe cel lăuntric Numai cel care s-a lepădat de gândurile sale pătimaşe şi de „eul" său, adică de voia sa, este călugăr adevărat Din afară, orice om poate deveni călugăr, dar este nevoie de mare trudă ca să-l poţi face monah pe omul lăuntric Ce să fac atunci când sunt bântuit cu putere de mulţimea gândurilor necurate? De fiecare dată când ne va bântui cu putere mulţimea gândurilor necurate, să-L chemăm grabnic pe Domnul nostru Iisus Hristos şi vom vedea cum acestea se risipesc precum fumul în văzduh Putem să ne însoţim şi să vorbim cu oricine? Nu se cade să ne însoţim cu oricine la voia întâmplării, ca să nu fim păgubiţi de discuţiile purtate cu ei Când se întunecă mintea şi este nerodnică? Mintea se întunecă şi este nerodnică când cel ce vrea să se mântuiască (îndeosebi monahul) poartă discuţii despre lucrurile lumeşti, se îngrijorează şi cugetă mereu la ele, când trupul şi mintea sa sunt ocupate în deşert de unele simţăminte sau de lucruri trecătoare In acest fel, omul pierde îndată râvna, umilinţa, îndrăzneala către Dumnezeu şi vederea celor bune Cu cât păzim mintea mai atent, cu atât ne luminăm, iar dacă suntem nepăsători, ne întunecăm mai mult Ce folos dobândeşte creştinul din amintirea morţii, a sfârşitului? Din amintirea morţii vin lepădarea grijilor şi a oricăror lucruri zadarnice, păzirea minţii şi rugăciunea neîncetată, nepătimirea faţă de trup, lepădarea păcatelor şi naşterea multor virtuţi De aceea, fie ca amintirea morţii să rămână în noi, precum suflarea în trup Este îngăduit să mănânce şi să bea bine cel ce se luptă cu păcatul? Cel ce se luptă cu păcatul nu trebuie să consume mâncăruri şi băuturi alese Dimpotrivă, el trebuie să rabde cu statornicie amărăciunea luptei Se cuvine să mergem în vizită la bolnavii necredincioşi? Putem vizita orice „fel" de bolnavi, chiar şi necredincioşi, numai să nu ne păgubim sufleteşte din cauza lor In caz contrar, să nu mergem la ei Cum trebuie să se apere credincioşii de rătăciri şi înşelăciuni? Referitor la aceasta, Apostolul Pavel ne spune că trebuie să păstrăm învăţătura lăsată de înaintaşi Acest răspuns îl dă în toate epistolele sale Ce să fac dacă nu pot să mă îndrept pe calea binelui? Nicicând nu suntem drepţi înaintea lui Dumnezeu Trebuie să te rogi pentru îndreptare Despre aceasta, Cuviosul Macarie cel Mare scria: „Să strigăm fără teamă către Dumnezeu, ca să Se milostivească de noi şi să ne ajute, pentru că nu putem face nici un bine cu puterile noastre Dacă ne vom ruga des, îl vom chema fără sfială şi cu mare smerenie pe Dumnezeu, atunci El Se va îndura de noi şi ne va ajuta (Cuviosul Iosifde la Optina) Ce să fac dacă nu sunt sigur că am fost botezat în pruncie? Să mergi şi să te botezi, dar cu formula convenţională: „Dacă nu a fost botezat" Ce să fac cu icoanele învechite, cu artosul sau prescurile mucezite? Să le arzi în cuptorul bisericii Dacă lemnul icoanei vechi mai poate fi folosit, atunci restaurează icoana sau pictează alt chip sfânt pe acel lemn Putem să ne rugăm sau să-i trecem în pomelnic pe sinucigaşi? Conform canoanelor bisericeşti, această rânduială este interzisă, pentru că persoanele care nu au fost înmormântate creştineşte se lipsesc şi de rugăciunile Bisericii în general, beţivii, cei de altă confesiune, nebotezaţii, ateii sunt lipsiţi de rânduială bisericească a înmormântării (Sfântul Teofan Zăvorâtul) şi, de asemenea, femeile care au murit în timp ce avortau (şi nu au reuşit să se căiască de acest păcat) Cum să înţelegem corect Sfânta Scriptură? Sfânta Scriptură poate fi înţeleasă corect doar de cei care au inima curată, pentru că ei descoperă acolo voia şi îndemnurile lui Dumnezeu Oamenilor cu inima plină de patimi Scriptura le este piatră de poticnire Din acest motiv, trebuie să citim scrierile Sfinţilor Părinţi unde este explicat înţelesul Sfintei Scripturi Ce înseamnă „câştig murdar"? Câştigul murdar este păcatul pe care-l face omul când se îmbogăţeşte pe nedrept Cine sunt cei care se căiesc cu făţărnicie? Se căiesc cu făţărnicie: 1) cei ce se duşmănesc şi nu vor să se împace nicidecum; 2) hoţul care nu vrea să întoarcă lucrurile furate; 3) cel care îşi tăinuieşte păcatele înaintea duhovnicului; 4) cel care nu vrea să părăsească deprinderile sale păcătoase Se cuvine să descoperim tainele noastre străinilor şi să-i apropiem pe toţi de noi? A descoperi tainele mântuirii înaintea tuturor şi a apropia de sine pe oricine, mai ales când aceştia sunt lipsiţi de viaţă curată şi de cuget drept şi sănătos, ar însemna să turnăm mir nepreţuit într-un vas necurat Ce să facem când suntem bântuiţi de gândurile măririi de sine? Când vrăjmaşul ne insuflă gândurile măririi de sine, să ne amintim de păcatele săvârşite şi, astfel, ne vom smeri Mereu mă întreb cu nelinişte dacă voi fi sau nu iertată de Dumnezeu îmi scrii: „Oare mă va ierta Dumnezeu?" Să ştii că acest gând îţi vine de la diavol El încearcă să te sperie cu răutatea lui, dar tu nu-l lua în seamă Nu există nici un păcat care să întreacă mila nespusă a lui Dumnezeu (Schimonahul Ioan) Ce să fac când supăr pe cineva? Preasfmţitul Inokentie al Hersonului era o persoană sensibilă, astfel încât se supăra uşor pe cineva sau era în stare să supere pe altul In aceste situaţii, ca să potolească nemulţumirea aproapelui pe care l-a jignit, îi oferea vreun dar In caz de primejdie, cum ne mai putem ruga? In toate situaţiile, şi mai ales în caz de primejdii este bine să rosteşti rugăciunea Tatăl nostru Este permis ca preoţii şi creştinii ortodocşi să intre în moscheile musulmanilor? Ca episcop, nu am nici un drept să intru în moscheile musulmanilor, dar în spitale - sunt obligat să intru (Mitropolitul Pitirim al Petrogradului) Valentin Mordasov Pr Sfaturile unui preot pentru enoriasii lui, Editura Sophia (Continuare in numarul viitor) Ce înseamnă „blândeţe înşelătoare"? Este o blândeţe făţarnică, prefăcută, afişată pentru un timp şi care vânează slava oamenilor Astfel de blândeţe este neplăcută lui Dumnezeu şi dăunătoare sufletului omului Ce înseamnă „a întreţine o discuţie cu sufletul"? In fiecare zi cugetaţi la ceasul sfârşitului, la despărţirea sufletului de trup şi la soarta care îl aşteaptă odată cu înălţarea sa la cer O asemenea cugetare sau „convorbire" purtată cu sufletul ne va îndemna să gândim la el, la neînsemnătatea celor lumeşti şi a celor trecătoare şi ne va determina să tindem cu duhul spre cele cereşti Este bine să îndrumi un om care nu-ţi solicită sfatul? Cuviosul Iosif de la Optina nu îndruma şi nu învăţa pe nimeni, dacă nu i se cerea sfatul Părinţii de demult nu vorbeau nimic din cele ce ţin de mântuirea sufletului, fără să fie întrebaţi Ei considerau că aceasta este vorbire în deşert Este bine să primim daruri de la alţii? Da Ava Dorotei spune că acesta este un semn al smere- Nu lua însă darul de care nu ai trebuinţă Când gândim eronat despre sfinţi? Avem o gândire eronată despre sfinţi şi despre viaţa ascetică atunci când credem că este un drum prea greu şi cu neputinţă de străbătut pentru noi în acest fel, ne mărginim pe sine In smerenia noastră amăgitoare, credem că sfinţenia este doar destinul unora Cu toate acestea, viaţa sfântă, purificarea sufletului este datoria oricăruia dintre noi Din ce cauză unii oameni duhovniceşti nu-i lasă pe alţii să se aşeze în patul lor? Este adevărat că oamenii înţelepţi ne îndrumă să nu permitem oricui să se aşeze în patul nostru, ca să nu fim supuşi înrâuririi aceluia De la ce vârstă trebuie să ţină copiii post? Nu există o regulă în orice familie creştină, acest lucru se rezolvă simplu: dacă postesc părinţii, postesc şi copiii lor Copiii sănătoşi postesc de la vârsta cea mai fragedă Care este lucrarea cea mai de seamă în viaţa duhovnicească? Lucrarea cea mai de seamă în viaţa duhovnicească este truda omului depusă pe terenul inimii sale: când se sileşte să-şi ierte vrăjmaşii, să nu se răzbune nici măcar în gând, să răspundă răului cu binele Când mânia noastră este dreaptă? Mânia îndreptată împotriva răului şi a fărădelegii este una dreaptă Ea se manifestă firesc, ca urmare a râvnei noastre faţă de slava lui Dumnezeu De asemenea, fiind plină de dragoste şi dăruire faţă de aproapele, este lipsită de ură şi ranchiună O astfel de mânie are un singur scop - mântuirea păcătosului Fericitul Teofilact al Bulgariei spune: „Când cineva se supără pe dreptate, spre înţelepţire şi râvnă duhovnicească, acesta nu va fi osândit " Orice altă mânie este judecată neîndoielnic de Dumnezeu Sunt plăcute lui Dumnezeu faptele bune săvârşite din constrângere? Orice fel de constrângeri, chiar şi cele care au drept scop determinarea omului la împlinirea binelui, sunt interzise de Biserică Ele înăspresc caracterul celui silit şi nu-i aduc nici un folos, pentru că binele lucrat din constrângere nu este creştinesc De ce este zdruncinată uneori credinţa creştinilor? Uneori, creştinii sunt zdruncinaţi în credinţă când aud afirmaţiile ateiste din gura celor depărtaţi de Dumnezeu Motivul acestor căderi este faptul că se mulţumesc numai cu o cunoaştere superficială a credinţei şi nu cercetează adevărurile care stau la baza ei (adică nu citesc cărţi sfinte, nu întreabă şi nu cer sfaturi de la cei înduhovniciţi, iscusiţi şi încercaţi) Afirmaţiile necredincioşilor îi iau prin surprindere şi, din această cauză, creştinii se clatină în credinţă (Sfântul Teofan Zăvorâtul) Când trebuie hirotoniţi candidaţii la preoţie? Să nu fie hirotoniţi mai devreme de 20 de ani Până atunci însă este bine să se ocupe intensiv cu studiul teologic şi să nu aştepte timpul de slujire neînvăţaţi şi neinstruiţi, fără lucru şi fără supraveghere (Sfântul Filaret al Moscovei) Dacă vreun creştin a primit la botez un nume necorespunzător (de pildă, păgânesc), cum poate fi acesta schimbat? Persoana al cărei nume trebuie schimbat să se spovedească şi să se împărtăşească cu Sfintele Taine In timpul Spovedaniei şi al împărtăşirii, preotul să-i dea un alt nume, corespunzător (Sfântul Filaret al Moscovei) Ce trebuie să fac când vin împreună cu copiii la biserică? Când vii împreună cu copiii la biserică trebuie să le supraveghezi purtarea, ca nu cumva, prin strigătele sau jocurile lor, să-i tulbure pe credincioşii care se roagă De ce marii nevoitori ne îndeamnă să avem trezvie? Se cere trezvie de la creştini, pentru ca să nu fie răpiţi de cele lumeşti sau răvăşiţi de mulţimea lucrurilor şi a întâmplărilor, ci să se îndeletnicească mereu cu rugăciunile scurte şi cugetările dumnezeieşti (Lunca duhovnicească, cap 130) Poate sluji preotul Taina Sfântului Maslu asupra bolnavului aflat în stare de inconştienţă? Ca să poată asista la Taina Sfântului Maslu, bolnavul trebuie să fie spovedit şi împărtăşit Potrivit acestui fapt, nu este posibil să se săvârşească Maslul pentru un suferind aflat în stare de inconştienţă Se cuvine ca preotul să cunune o persoană ortodoxă cu un catolic, sau luteran, sau protestant, într-un cuvânt, cu un sectar? Cununia celor ortodocşi cu persoane de alte confesiuni este posibilă numai atunci când cei din urmă primesc Ortodoxia Ne putem ruga pentru binefăcătorul nostru răposat, care este de altă confesiune? Mereu, când se menţionează subiectul respectiv, să ne amintim de Sfântul Filaret al Moscovei care nu nega alternativa rugăciunii ortodocşilor pentru persoanele de alte confesiuni El accepta săvârşirea acestui fel de rugăciune cu două condiţii: a) să se facă în familie, iar nu public; şi b) să nu fi existat dispreţ vădit din partea răposatului, cât era în viaţă, faţă de Biserica Ortodoxă Totuşi, rugăciunea pentru o persoană de altă confesiune trebuie să aibă dezlegarea episcopului locului Se cuvine să ne riscăm viaţa sau este indicat să ne păzim de moarte timpurie? Când Dumnezeu nu doreşte pieirea noastră, când sfârşitul nostru nu aduce folos nici credinţei, nici Bisericii, nici aproapelui, nici patriei, atunci să fim convinşi că Domnul „nu vrea moartea păcătosului" şi că este în stare să-Şi schimbe hotărârile luate în privinţa celor păcătoşi Citim despre Sfântul Atanasie cel Mare cum fugea deseori de prigonitorii săi, care căutau să-l omoare Sfântul Policarp al Smirnei a ieşit din mijlocul bisericii care urma să se prăbuşească După ce a plecat de acolo, căderea ei i-a nimicit pe mulţi Domnul însuşi a propovăduit ucenicilor Săi să nu se supună înainte de vreme primejdiilor de moarte, iar atunci când vor fi prigoniţi într-o cetate, să fugă în alta Care sunt bunurile duhovniceşti cele mai de seamă? Bunurile duhovniceşti, dăruite nouă de Dumnezeu în Biserică, sunt credinţa, rugăciunea, Spovedania şi împărtăşirea cu Sfintele Taine De asemenea sunt însemnate postul şi binefacerile aduse aproapelui (Sfântul Ioan de Kronstadt) Valentin Mordasov Pr Sfaturile unui preot pentru enoriasii lui, Editura Sophia